CELEX: 32018R1980
Language: bg
Date: 2018-12-13 00:00:00
Title: Регламент за изпълнение (ЕС) 2018/1980 на Комисията от 13 декември 2018 година за изменение на Регламент за изпълнение (ЕС) 2017/2325 по отношение на условията за разрешаване на употребата на препарати от течни лецитини, хидролизирани лецитини и обезмаслени лецитини като фуражни добавки за всички видове животни (Текст от значение за ЕИП.)

14.12.2018   
               
               
                  BG
               
               
                  Официален вестник на Европейския съюз
               
               
                  L 317/12
               
            
         РЕГЛАМЕНТ ЗА ИЗПЪЛНЕНИЕ (ЕС) 2018/1980 НА КОМИСИЯТА
         от 13 декември 2018 година
         за изменение на Регламент за изпълнение (ЕС) 2017/2325 по отношение на условията за разрешаване на употребата на препарати от течни лецитини, хидролизирани лецитини и обезмаслени лецитини като фуражни добавки за всички видове животни
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
                  
               
                     (2)
                  
                  
                     С Регламент за изпълнение (ЕС) 2017/2325 на Комисията (2) бе разрешена употребата на препарати от течни лецитини, хидролизирани лецитини и обезмаслени лецитини като фуражни добавки за всички животински видове.
                  
               
                     (3)
                  
                  
                     В съответствие с член 13, параграф 3 от Регламент (ЕО) № 1831/2003 заявителят предложи да бъдат променени условията за разрешаване на посочените препарати, като подаде заявление за привеждане в съответствие на спецификациите на лецитините като фуражни добавки със спецификациите, предвидени за лецитините, когато те се използват като добавки в храните, и за разширяване на обхвата на разрешението, за да включва употребата на рапица като допълнителен източник на хидролизирани лецитини и обезмаслени лецитини. Заявлението бе придружено от съответните данни, подкрепящи искането за промяна. Комисията препрати заявлението до Европейския орган за безопасност на храните (наричан по-долу „Органът“).
                  
               
                     (4)
                  
                  
                     В становището си от 12 юни 2018 г. (3) Органът заключи, че всички лецитини — независимо от ботаничния им произход и състоянието, в което се предлагат — използвани като фуражни добавки, отговарят на спецификациите, предвидени за употребата на лецитини като хранителна добавка, както и че употребата на рапица като допълнителен източник на лецитини не променя предходните заключения, че лецитините не се отразяват неблагоприятно върху здравето на животните и здравето на човека, нито върху околната среда и са ефикасни като емулгатор. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
                  
               
                     (5)
                  
                  
                     При оценката на предложените изменения в разрешението беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени.
                  
               
                     (6)
                  
                  
                     Поради това Регламент за изпълнение (ЕС) 2017/2325 следва да бъде съответно изменен.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент за изпълнение (ЕС) 2017/2325 се заменя с приложението към настоящия регламент.
         
         
            Член 2
            Преходни мерки
            
               1.   Добавките 1c322i, 1c322ii и 1c322iii и съдържащите ги премикси, които са произведени и етикетирани преди 2 юли 2019 г. в съответствие с правилата, приложими преди 2 януари 2019 г., могат да продължат да се пускат на пазара и да се употребяват до изчерпване на складовите наличности.
            
            
               2.   Комбинираните фуражи и фуражните суровини, които съдържат посочените в приложение I добавки и са произведени и етикетирани преди 2 януари 2020 г. в съответствие с правилата, приложими преди 2 януари 2019 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, отглеждани за производство на храни.
            
            
               3.   Комбинираните фуражи и фуражните суровини, които съдържат посочените в приложение I добавки и са произведени и етикетирани преди 2 януари 2021 г. в съответствие с правилата, приложими преди 2 януари 2019 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, които не се отглеждат за производство на храни.
            
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 декември 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 268, 18.10.2003 г., стр. 29.
         
            (2)  Регламент за изпълнение (ЕС) 2017/2325 на Комисията от 14 декември 2017 г. за разрешаване на употребата на препарати от течни лецитини, хидролизирани лецитини и обезмаслени лецитини като фуражни добавки за всички видове животни и за изменение на Регламент за изпълнение (ЕС) 2017/1007 (ОВ L 333, 15.12.2017 г., стр. 17).
         
            (3)  EFSA Journal (Бюлетин на ЕОБХ), 2018; 16(6):5334
      
      
         
            ПРИЛОЖЕНИЕ
            
               
                  
                     „ПРИЛОЖЕНИЕ I
                     
                                 Идентификационен номер на добавката
                              
                              
                                 Наименование на притежателя на разрешението
                              
                              
                                 Добавка
                              
                              
                                 Състав, химична формула, описание, метод за анализ
                              
                              
                                 Вид или категория на животните
                              
                              
                                 Максимална възраст
                              
                              
                                 Минимално съдържание
                              
                              
                                 Максимално съдържание
                              
                              
                                 Други разпоредби
                              
                              
                                 Срок на валидност на разрешението
                              
                           
                                 mg лецитини/kg пълноценен фураж със съдържание на влага 12 %
                              
                           
                                 
                                    Категория: „технологични добавки“. Функционална група: „емулгатори“
                                 
                              
                           
                                 1c322i
                              
                              
                                 —
                              
                              
                                 Лецитини
                              
                              
                                 
                                    Състав на добавката
                                 
                                 Препарати от:
                                 
                                             —
                                          
                                          
                                             лецитини и хидролизирани лецитини в течно състояние (пластично до течно);
                                          
                                       
                                             —
                                          
                                          
                                             обезмаслени лецитини и обезмаслени хидролизирани лецитини в твърдо състояние.
                                          
                                       
                                    Характеристика на активното вещество
                                 
                                 Лецитини, хидролизирани лецитини, обезмаслени лецитини и обезмаслени хидролизирани лецитини, получени от соя,слънчоглед или рапица:
                                 CAS № 8002-43-5;
                                 
                                    Изследване:
                                 
                                 
                                             —
                                          
                                          
                                             Лецитини, обезмаслени лецитини: не по-малко от 60,0 % вещества, неразтворими в ацетон;
                                          
                                       
                                             —
                                          
                                          
                                             хидролизирани лецитини и обезмаслени хидролизирани лецитини: не по-малко от 56,0 % вещества, неразтворими в ацетон.
                                          
                                       Намаление на масата след изсушаване: не повече от 2 % (105 °C, 1 час)
                                 Вещества, неразтворими в толуен: не повече от 0,3 %
                                 
                                    Киселинност:
                                 
                                 
                                             —
                                          
                                          
                                             Лецитини, обезмаслени лецитини — не повече от 35 mg калиев хидроксид на грам;
                                          
                                       
                                             —
                                          
                                          
                                             хидролизирани лецитини и обезмаслени хидролизирани лецитини: не повече от 45 mg калиев хидроокис на грам.
                                          
                                       Пероксидно число: по-малко или равно на 10
                                 
                                    Метод за анализ
                                     (1)
                                 
                                 За определяне на характеристиката на фуражната добавка:
                                 Регламент (ЕС) № 231/2012 на Комисията (2) и съответните изпитвания в монографията на ФАО/СЕКХД „Лецитин“ (3)
                                     (4)
                                 
                              
                              
                                 Всички видове животни
                              
                              
                                 —
                              
                              
                                 —
                              
                              
                                 —
                              
                              
                                 На етикета на фуражната добавка и премиксите се посочва в каква форма се използват
                              
                              
                                 6 юли 2027 г.
                              
                           
               “
            
               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports
            
               (2)  Регламент (ЕС) № 231/2012 на Комисията от 9 март 2012 г. за определяне на спецификации на добавките в храните, включени в списъците в приложения II и III към Регламент (ЕО) № 1333/2008 на Европейския парламент и на Съвета (ОВ L 83, 22.3.2012 г., стр. 1).
            
               (3)  Комбинирано резюме на спецификациите на добавките в храните, ФАО/СЕКХД — „Лецитин“, монография № 4 (2007), http://www.fao.org/fileadmin/user_upload/jecfa_additives/docs/monograph4/additive-250-m4.pdf
            
               (4)  Комбинирано резюме на спецификациите на добавките в храните, ФАО/СЕКХД — методи за анализ, процедури за изпитвания и лабораторни решения, използвани при и посочени в спецификациите на добавките в храните, том 4, http://www.fao.org/docrep/009/a0691e/a0691e00.htm